cyanic-selkie/wikianc huggingface dataset:
Armenia
Armenia ialah sebuah negara bangsa satuan demokratik dengan sistem berbilang parti dan mempunyai warisan budaya yang mendalam. Kerajaan Urartu diasaskan pada 860 SM dan menjelang abad ke-6 SM digantikan dengan Kesatrapan Armenia. Kerajaan Armenia mencapai zaman kegemilangannya di bawah pemerintahan Tigran Agung pada abad pertama SM dan merupakan negara pertama di dunia yang memeluk agama Kristian sebagai agama rasmi, pada akhir abad ke-3 atau awal abad ke-4 TM. Tarikh rasmi pemelukan Kristian ialah 301 TM. Kerajaan purba Armenia terpisah di bawah Empayar Byzantium dan Sasan sekitar awal abad ke-5. Di bawah wangsa Bagratuni, Kerajaan Bagratuni Armenia dipulihkan pada abad ke-9. Apabila kerajaan tersebut merosot akibat perang menentang Empayar Byzantine, ia jatuh pada tahun 1045 dan Armenia kemudiannya dijajah Empayar Saljuk. Sebuah kerajaan kecil Armenia, dan selanjutnya kerajaan Armenia Kilikia, bertempat di persisiran Laut Mediterranean antara abad ke-11 dan ke-14.
Antara abad ke-16 dan 19, tanah air diduduki masyarakat Armenia terdiri daripada Armenia Timur dan Armenia Barat yang disatukan di bawah pemerintahan kuasa-kuasa Uthmaniyah dan Parsi, berbalik-balik antara deduanya selama berabad-abad lamanya. Setelah abad ke-19, Armenia Timur telah ditawan oleh Empayar Rusia, manakala kebanyakan bahagian barat Armenia kekal dalam tangan Uthmaniah. Semasa Perang Dunia Pertama, Lamender yang tinggal di tanah asal mereka dalam Empayar Uthmaniah dibunuh habis-habisan sehingga banyak yang melarikan diri. Pada tahun 1918, selepas peristiwa Revolusi Rusia, semua negara bukan milik Rusia mengisytiharkan kemerdekaan mereka berikutan penghapusan Empayar Rusia, sambil ini juga Republik Pertama Armenia diasaskan. Menjelang 1920, negara tersebut digabungkan ke dalam Republik Sosialis Persekutuan Soviet Transkaukasia, dan pada tahun 1922 ia menjadi salah sebuah anggota pengasas Kesatuan Republik Sosialis Soviet. Pada tahun 1936 pula, persekutuan Transkaukasia dibubarkan, mengubah negara-negaranya, termasuklah Republik Sosialis Soviet Armenia, menjadi republik Kesatuan penuh. Republik Armenia yang moden merdeka pada tahun 1991 semasa pembubaran Kesatuan Soviet.
Armenia mengiktiraf suatu aliran agama Kristian yang tersendiri iaitu Gereja Hawari Armenia, gereja kebangsaan tertua di dunia, sebagai anutan rasmi negara mereka; walau bagaimanapun, pemerintah republik mengiktiraf pemisahan di antara agama dan negara. Abjad Armenia dicipta oleh Mesrop Mashtots pada tahun 405 TM.
Armenia ialah anggota Kesatuan Ekonomi Eurasia, Majlis Eropah dan Pertubuhan Persetiaan Keselamatan Bersama (ODKB atau Pakatan Tashkent). Armenia juga menyokong Artsakh yang diisytiharkan bebas pada 1991.
Etimologi
Nama asal Armenia dalam bahasanya ialah Հայք (Hayk’) namun ia jarang digunakan. Namanya kini ialah Հայաստան (Hayastan) dan menjadi popular semasa Zaman Pertengahan dan ditambah imbuhan Parsi -stan yang bermaksud "tempat". Akan tetapi asal-usul nama Hayastan dijejak lebih jauh lag dan ada disebut sekitar abad ke-5 dalam karya-karya oleh Agathangelos, Faustus dari Byzantium,  Ghazar Parpetsi, Koryun, dan Sebeos.
Nama asing Armenia diperakui dalam Inskripsi Behistun dalam bahasa Parsi Kuno (515 SM) sebagai Armina. Perkataan Yunani Kuno Ἀρμενία (Armenía) dan Ἀρμένιοι (Arménioi, "orang Armenia") pertama kalinya disebut oleh Hekataios dari Miletos (s. 550 - s. 476 SM). Xenophon, seorang jeneral Yunani yang berkhidmat dalam ekspedisi Parsi, menceritakan tentang pelbagai aspek hidup perkampungan Armenia dan layanan baik mereka sekitar tahun 401 SM.
Sesetengah cendekiawan mengaitkan nama Armenia dengan negeri Armani (Armanum, Armi) dari Zaman Gangsa Akhir ataupun negeri ''Arme (Syupria). '' Hubungan ini tidak disepakati kerana bahasa yang digunakan dalam kerajaan-kerajaan ini tidak diketahui. Tambahan pula, walaupun Arme memang terletak di belah barat Tasik Can (makanya dalam wilayah Armenia besar), lokasi tapak lama Armani masih lagi diperbahaskan. Sesetengah pengkaji meneka ia di kawasan sama dengan Arme, kini berdekatan Samsat, dan mengusulkan bahawa ia pernah diduduki, tidakpun sebahagiannya, oleh bangsa yang bertutur dalam bahasa Indo-Eropah. Bumi Ermenen (terletak dalam atau berdekatan Mannai), disebut oleh raja Mesir Thutmose III pada tahun 1446 SM, juga diduga merujuk kepada Armenia.
Menurut riwayat sejarah Movses Khorenatsi dan Michael Chamchian, Armenia terbit daripada nama Aram, seorang keturunan sezuriat Hayk. Senarai Keturunan Nuh yang merujuk Kitab Kejadian 10 mendaftarkan Aram sebagai anak lelaki Sem, di mana Kitab Yobel memperakui,"'Dan bagi Aram datang pula bahagian keempat, seluruh tanah Mesopotamia antara Sungai Dajlah dan Furat ke utara Khaldi ke sempadan pergunungan Asyur dan tanah Arara. '"Yobel 8:21 juga membahagikan Pergunungan Ararat kepada Sem, di mana Yobel 9:5 menerangkan akan dibahagikan kepada Aram. Sejarawan Flavius Josephus juga menulis dalam Antiquitates Iudaicae (Sejarah Kuno Orang Yahudi),"'Aram mempunyai keturunan Aram, yang orang Yunani panggil sebagai orang Suriah;... Daripada empat anak lelaki Aram, Uz mengasaskan Trakhonitis (Lajat) dan Damsyik: negeri ini terletak di antara Palestin dan Kelesuriah. Ul mengasaskan Armenia; dan Mengumpulkan orang Baktria; dan Mesa pula orang Mesanai; sekarang ia dipanggil Kharaks Spasini.'"Dalam bahasa Melayu, orang Armenia disebut sebagai Lamender. Dalam Tata Bahasa Melayu tulisan D. Gerth van Wijk, diterbit oleh Penerbit Djambatan, ia mencatatkan asal-usul perkataan itu daripada pencemaran bunyi oleh orang Betawi, melalui bahasa Portugis:"'Dalam bahasa Portugis kata ini adalah armario; perubahan dari bunyi r menjadi l dan sebaliknya sering kali terjadi dan ... peralihan suku kata pertama al menjadi la. Misalnya kata Armeniaan di Betawi (Jakarta) menjadi Almender dan dari sini pula timbul Lamender.'"
Sejarah
Legenda menyatakan bahawa orang Armenia berasal daripada keturunan Hayk cicinda Nuh yang terdampar bersama bahteranya di Gunung Ararat selepas peristiwa banjir besar. Berikutan tradisi ini, orang Armenia memanggil nama negara mereka sebagai Hayastan. Sebaliknya, ahli sejarah menjejaki asal usul keturunan bangsa ini antara tahun 1500 dan 1200 SM apabila munculnya satu kumpulan puak yang dikenali sebagai Hayasa-Azzi. Puak tersebut telah mendiami kawasan yang pada hari ini terdapat di bahagian barat Dataran Tinggi Armenia. Disebabkan oleh kedudukan lokasi kediaman mereka berhampiran dengan Empayar Hittite, konflik antara kedua-dua pihak ini sering berlaku sehingga akhirnya Hittite berjaya mengalahkan Hayasa-Azzi pada akhir Zaman Gangsa.
Kerajaan Urartu
thumb|240px|Kerajaan Ararat (Urartu) pada zaman [[Sarduris II, 743 SM.]] Antara 1200 dan 800 SM, sebahagian besar kawasan Armenia telah disatukan di bawah satu konfederasi kerajaan yang dikenali oleh orang Assyria sebagai Nairi (Tanah Bersungai). Konfederasi ini kemudiannya diserap ke dalam Kerajaan Urartu, tamadun yang berkembang di Kaucasus dan timur Asia Kecil antara tahun 800 dan 600 SM di samping melambangkan empayar Armenia yang pertama. Kerajaan ini disatukan buat pertama kali oleh Raja Aramu. Keluasan kerajaannya menjangkau dari Laut Hitam ke Laut Kaspia termasuk sebahagian besar wilayah-wilayah yang berada di kawasan timur Turki. Kerajaan ini juga mencapai keluasan terbesar pada zaman pemerintahan Sarduri II yang telah mengembangkan sempadan kerajaannya hinnga ke wilayah-wilayah di sebelah Sungai Tigris dan Euphrates, Tasik Urmia dan Aleppo. Urartu juga sering kali disebut sebagai "Kerajaan Ararat" dalam banyak manuskrip kuno dan teks-teks suci daripada pelbagai bangsa yang silih berganti menggunakan istilah "Armenia" dan "Urartu" untuk merujuk kepada satu negara yang sama. Misalnya, pada Inskripsi Behistun yang diukir dalam tiga bahasa pada tahun 520 SM atas arahan Darius Agung dari Parsi. Negara ini dirujuk sebagai Arminia dalam Parsi Kuno, Harminuia dalam Elam dan Urartu dalam Babylon. Antara lewat kurun ke-7 dan awal kurun ke-6 SM, kerajaan Urartu telah digantikan oleh Kerajaan Armenia yang diperintah oleh wangsa Arwand.
Pemerintahan Parsi, Makaduniah dan kelahiran kerajaan Armenia
thumb|left|240px|Utusan pembawa ufti Armenia kepada [[Empayar Achaemenid]] Selepas kejatuhan tamadun Urartu sekitar 600 SM, kerajaan Armenia diperintah oleh dinasti Orontid yang mengukuhkan kekuasannya di Armenia pada masa serangan Scythia dan Medes. Tempoh ini juga menyaksikan orang Armenia mula menerima nama dan adat resam Iran. Orontid berperanan sebagai satrap kepada Empayar Parsi dengan membayar ufti kepada Raja Parsi. Pada tahun 521 SM, apabila pertikaian meledak selepas kematian Cambyses II dari Parsi, orang Armenia bangkit melancarkan pemberontakan tetapi berjaya dipatahkan oleh Darius I dari Parsi yang telah mengalahkan pemberontak-pemberontak.
Selepas penyusunan semula struktur pemerintahan Empayar Parsi, Armenia telah dibahagikan kepada beberapa buah satrap. Satrap Armenia juga menghantar tentera-tentera untuk membantu kempen serangan Xerxes ke atas Yunani pada 480 SM. Pada 401 SM, jalinan rapat antara Armenia dan Parsi telah dileburkan oleh penaklukan Makaduniah. Serangan Alexander Agung telah memusnahkan kerajaan Parsi sekali gus memulakan perkembangan kebudayaan Yunanian yang pantas di seluruh Timur Tengah. Armenia berkongsi nasib yang sama dengan kawasan-kawasan yang lain yang sebelum ini tunduk kepada Parsi dan kini menjadi satrap kepada Empayar Makaduniah. Armenia telah dibahagikan kepada dua bahagian iaitu: Armenia Raya, Sophene (dibentuk di antara kawasan tengah Euphrates dan hulu Tigris sebelum ia dibahagikan lagi di Armenia sendiri dan di Sophene) dan Armenia Kecil atau Armenia Pontica. Takdir sejarah bagi ketiga-tiga kerajaan Armenia ini sangat berbeza. Armenia Kecil menghadapi bencana daripada Kerajaan Pontus yang lebih kuat dan lantas menjadi sebahagian daripadanya dalam jangka masa pendek pada kurun ke-2 SM manakala Sophene pula gagal untuk memperoleh kemerdekaan yang sebenar dengan hanya mampu bertahan pada tempoh masa yang singkat bersama sokongan daripada Kerajaan Cappadocia. Sejarah yang berbeza terlihat pada Armenia (Armenia Raya) yang berkembang dengan pesat dan berhasil untuk tidak bergantung kepada feudal Empayar Seleucid lalu Armenia bangkit menjadi sebuah kerajaan yang kuat dan hebat. Seleucid gagal untuk meluaskan pengaruhnya terhadap Armenia Raya kerana pertama sekali disebabkan oleh bentuk muka bumi semula jadi yang bergunung-ganang. Kelebihan ini dijadikan sebagai sistem pertahanan semula jadi untuk melawan orang-orang Yunani. Sebab kedua pula ialah orang Armenia mempunyai karakter Iran yang kukuh dan berakar umbi dalam budaya mereka. Perkara ini sangat bertentangan dengan pengaruh Yunani.
Kerajaan Armenia kedua
thumb|270px|Kemuncak keluasan [[Kerajaan Armenia|Kerajaan Armenia Raya zaman Tigran Agung.]] Pada masa itu, menurut Strabo, populasi Armenia mula berbicara dalam satu bahasa iaitu bahasa Armenia. Semasa balatentera Rom memusnahkan kerajaan Seleukos, Armenia telah mengisytiharkan kemerdekaannya. Pada kemuncak kegemilangannya antara 96 hingga 66 SM, Tigran Agung telah memerintah Armenia daripada Kaukasus hingga ke kawasan timur Turki pada hari ini, ke Syria dan Lubnan, dari Laut Hitam ke Laut Kaspia dan Mediterranean sekali gus Armenia digelar sebagai "Kerajaan Tiga Laut." Empayar Armenia kedua telah pun muncul dan ibu kota kerajaan, Tigranakert masih diselubungi misteri oleh sebab arkeologi moden gagal untuk mencari lokasi sebenar yang tepat. Pada 66 SM, legiun Rom di bawah pimpinan Pompey telah menyerang Armenia Raya sekali gus menyebabkan Tigran terpaksa untuk menyerah kalah dan baginda bersetuju menjadikan pemerintahannya dinaungi kuasa Rom.
thumb|190px|[[Tiridat III dari Armenia|Raja Tiridat III dibaptiskan oleh Santo Grigor.]] Kempen ketenteraan Parthia telah memaksa Armenia untuk tunduk di bawah kekuasaannya pada 37 M sebelum Armenia ditakluk oleh Rom sepuluh tahun kemudian. Namun, Rom kehilangan Armenia tidak lama kemudian. Di bawah pemerintahan Nero, Rom melancarkan kempen lain (55-63 M) untuk menentang Parthia yang telah menceroboh Armenia. Legiun Rom sekali lagi menakluk kawasan itu pada 60 M sebelum tumpas semula pada 62 SM. Akhirnya, Rom menakluk Armenia pada 63 M berikutan kekalahan Parthia dalam Pertempuran Rhandeia. Raja Parthia dipaksa untuk menandatangani perjanjian yang membenarkan adinda baginda, Tiridat menaiki takhta Armenia. Tiridat telah ditabalkan oleh Nero sendiri sekali gus menandakan permulaan pemerintahan wangsa Arsyak.
Pengkristianan Armenia
Pengkristianan Armenia bermula pada kurun ke-4 M dan secara tradisinya bertarikh 301 M. Perkara ini memberi kesedaran kepada orang Armenia yang secara rasminya menjadi orang Kristian yang pertama bahkan sebelum agama Kristian diiktiraf sebagai agama rasmi Empayar Rom.
thumb|170px|left|[[Mesrop Mashtots menerima ilham untuk mencipta huruf Armenia.]] Agathangelos telah mengisahkan cerita penganutan agama Kristian ini dengan terperinci dan penuh simbolik. Kisah ini bermula dengan pertemuan dramatik antara dua karakter asas dalam peristiwa ini iaitu Grigor putera Anak dan Raja Tiridat III. Pada mulanya, Grigor telah dipinta sang raja untuk melakukan upacara korban kepada dewi Anahit tetapi dia menolak dengan tegas sambil menyatakan keimanannya kepada Tuhan Kristian. Legenda kemudian menyebut bahawa disebabkan oleh keputusannya itu, Grigor telah diseksa tetapi dengan kuasa Tuhan, ia tidak berjaya. Melihat Grigor bermati-matian mempertahankan keimanannya, raja telah melemparkannya ke dalam perigi yang dalam, gelap, tempat yang sempit dan penuh dengan ular yang mana sebelum ini tiada orang yang pernah terselamat. Namun, Grigor diberi pertolongan oleh seorang balu yang belas kasihan akan dirinya dan membolehkan beliau untuk bertahan di dalam perigi itu buat bertahun-tahun lamanya. Sementara itu, kisah ini seterusnya beralih kepada percubaan yang dibuat oleh Maharaja Diocletianus untuk menggoda Hripsime yang masih lagi dara. Hripsime cuba mencari perlindungan dengan melarikan diri dari Rom bersama sahabatnya ke Armenia. Kecantikan gadis muda itu telah membuatkan Raja Tiridat tertarik lalu membuatkan raja itu jatuh hati dan ingin mendapatkan gadis dara itu. Hripsime berkeras menolak untuk memenuhi keinginan raja itu. Maka, raja bertindak berang lalu menyeksa dan membunuh Hripsime bersama sahabatnya dengan kejam. Sebagai balasan, Tiridat telah berubah menjadi seekor babi hutan dan beliau tidak dapat kembali kepada bentuk manusia melainkan beliau membebaskan Grigor daripada perigi yang telah ditahan selama 13 tahun yang panjang. Akhirnya, raja itu kembali kepada bentuk manusia atas doa Grigor. Seterusnya, Tiridat mengambil keputusan untuk memeluk agama Kristian bersama keluarga dan tentera-tenteranya. Beliau juga bekerja keras untuk mengkristiankan seluruh rakyatnya. Jadi, orang Armenia telah dikristiankan manakala agama Kristian diangkat sebagai agama rasmi negara. Sementara itu, Grigor menjalani upacara pentahbisan keuskupan di Caesarea. Beliau kemudiannya bersama dengan Tiridat menjelajah ke seluruh negara untuk memusnahkan tempat penyembahan pagan dan membina gereja-gereja Kristian. Oleh kerana Grigor mempunyai gambaran terhadap Yesus Kristus, sebuah gereja telah dibina di kampung Vagarshapat. Tempat ini seterusnya mengambil nama Etchmiadzin iaitu tempat di mana "yang diperanakkan turun" merujuk kepada peristiwa keajaiban Yesus yang akan turun ke bumi. Paderi-paderi pagan dididik dengan agama baru dan menjadi menteri kerajaan manakala anak-anak mereka membentuk teras untuk menjadi paderi sebelum melangkah ke alam kebiaraan. Kemudian, Grigor mengundur diri menjadi seorang pertapa di kawasan terpencil. Anak bongsunya, Aristakes ditahbiskan menjadi uskup dan kemudiannya juga menjadi ketua Gereja Hawari dan mengambil bahagian dalam Majlis Nicea.
Penciptaan abjad Armenia dilakukan pada satu kurun berikutnya selepas pengkristian Armenia. Mesrop Mashtots telah memperkenalkan huruf Armenia pada 404 M dan dua peristiwa ini penting ini telah menyelamatkan identiti dan budaya Armenia selama berabad-abad lamanya meskipun menghadapi peristiwa sejarah yang pahit.
Byzantine, Arab dan Seljuk
Pada tahun 591, balatentera Byzantium pimpinan Maharaja Mauricius telah menewaskan Parsi dan berjaya merebut sebahagian besar wilayah Armenia untuk digabungkan ke dalam empayar baginda. Kempen penaklukan Armenia telah disempurnakan berikutnya oleh Maharaja Heraclius pada tahun 629. Namun pada tahun 645, tentera Arab Muslim telah menyerang dan menakluk Armenia. Jadi, Armenia yang pernah berada di bawah pemerintahan Parsi dan Byzantine kini menjadi wilayah kekuasaan Khilafah. Dikenali sebagai Emiriah Armenia (Arminiya), kawasan itu diperintah oleh seorang putera yang diiktiraf oleh Byzantium. Kerajaan ini berpusat di Dvin yang tidak jauh daripada Yerevan (dalam kerajaan Bagarat). Sejak daripada itu, terdapat tekanan diterima oleh orang Armenia untuk memeluk agama Islam. Namun, satu persetujuan telah disepakati bahawa orang Armenia dibenarkan untuk meneruskan pengamalan agama Kristian mereka.
thumb|220px|[[Sevanavank terdiri daripada Surp Arakelots (kiri) dan Surp Astvatsatsin (kanan)]] Pada tahun 884, putera Armenia dapat mengembalikan kemerdekaannya dan ia bertahan sehingga tahun 1045 apabila mereka akhirnya tunduk semula kepada kekuasaan Byzantine. Pada masa itu, Armenia menghadapi pembaharuan politik, ekonomi dan kebudayaan. Ibu kota baharu telah ditubuhkan di Ani yang memiliki populasi sebanyak 200 ribu orang dan mempunyai 1001 buah gereja. Malahan pada masa itu juga, populasi penduduk di ibu kota Eropah tidak mencecah 20 ribu orang. Hasil pembinaan kota Ani, Armenia menjadi sebuah negara yang makmur dan pesat sambil mempengaruhi negara-negara jiran terutamanya dalam bidang politik. Namun, sistem feudal secara perlahan-lahan telah melemahkan negara dan menghakis kesetiaan kepada kerajaan pusat.
Pada tahun 1071, selepas kekalahan Empayar Byzantine kepada Turk Seljuk pimpinan Alp Arslan dalam Pertempuran Manzikert, kawasan Armenia Raya telah ditakluk. Untuk menyelamatkan diri daripada dibunuh dan diperhambakan, ribuan keluarga telah meninggalkan Armenia untuk menetap di bumi asing seperti di Cilicia dan Poland. Salah seorang daripadanya ialah Rupen, saudara kepada Gagik II iaitu raja terakhir Ani telah melarikan diri bersama rakyatnya melalui jurang sempit Pergunungan Taurus untuk tiba di Cilicia.
Kerajaan Cilicia
thumb|240px|[[Kerajaan Armenia Cilicia pada abad ke-13.]] Rupen sampai ke Teluk Alexandretta di Laut Mediterranean dan beliau menubuhkan Kerajaan Cilicia (juga dikenali sebagai Minor Armenia atau Armenia Kecil) pada tahun 1080. Secara tidak langsung, peristiwa ini ditandakan sebagai permulaan pemerintahan Rupenid yang berkongsi keturunan sama dengan dinasti Bagratid. Sis dijadikan sebagai pusat pemerintahan kerajaan. Kerajaan Kristian ini sukar menjalani pemerintahan yang aman kerana terletak di antara banyak kerajaan Islam dan juga bermusuhan dengan Byzantine. Namun, kerajaan ini berjaya menghadapi ancaman ini walaupun menerima tekanan hingga ke kawasan sempadan kerajaan. Bahkan, Armenia Cilicia juga menjalinkan hubungan perniagaan dengan negara kota maritim Itali yang berkembang pesat selama kira-kira 300 tahun. Pisa, Genoa dan Venice telah mendirikan koloni di kawsan perairan kerajaan Cilicia. Marco Polo meneruskan jelajahnya ke China melalui Laiazzo, sebuah koloni Venice yang terletak di kerajaan Cilicia pada 1271.
Pada penghujung abad ke-14, Cilicia telah ditakluk oleh Mamluk. Ibu kota kerajaan, Sis ditawan oleh Mamluk pada tahun 1375 lalu membawa kepada kejatuhan kerajaan. Raja terakhir, Leo VI telah melarikan diri mencari perlindungan di Paris di mana beliau meninggal pada 1393 selepas gagal untuk menyeru Perang Salib berikutnya.
Kerajaan Cilicia merupakan entiti politik Armenia berdaulat yang terakhir. Semenjak itu, tiada lagi negara Armenia berdaulat yang wujud selama lebih enam kurun dengan tunduk kepada pelbagai dominasi kuasa asing.
Dominasi Uthmaniyah dan Parsi
thumb|250px|Mangsa pembunuhan beramai-ramai Erzurum, 1895. Dari pertengahan abad ke-18, Armenia Parsi mula bertukar tangan kepada Rusia hasil Perjanjian Gulistan (1813) dan Turkmenchay (1828). Sejak daripada itu, wilayah Armenia itu mengikuti perkembangan Empayar Rusia sehingga revolusi dan menjadi sebahagian daripada Soviet. Bahagian Armenia yang berada di bawah pemerintahan Uthmaniyah pula kecewa akan harapan untuk mencapai kemerdekaan dan matlamat untuk menubuhkan negara diserahkan kepada gerakan revolusi pada hujung abad ke-19. Jawatankuasa revolusi itu bermodelkan kepada gerakan nihilis Rusia. Sultan Abdul Hamid II membalas tindakan tersebut dengan tekanan hebat. Pada bulan Ogos hingga September 1894, berlakunya pembunuhan beramai-ramai Armenia pertama diikuti oleh pembantaian pada tahun 1895 dan 1896. Antara tahun 1894 dan 1896, bilangan kira-kira 200 hingga 300 ribu orang Armenia telah dibunuh oleh tentera berkuda Hamidiye (batalion Kurdi khusus arahan sultan).
Genosid Armenia
thumb|230px|Konsep [[Armenia Raya yang dituntut oleh Dashnak.]] Dengan kebangkitan Jawatankuasa Perpaduan dan Kemajuan untuk berkuasa, situasi orang Armenia di Turki menjadi bertambah buruk. Dalam pada itu, Turki Muda menyokong idea kemegahan bangsa Turki di dalam wilayah Empayar Uthmaniyah. Dilhamkan oleh dokrin sosialisme dan Marxisme yang telah dibelajar di Eropah serta perasaan kecewa terhadap kehilangan penguasaan Uthmaniyah di Eropah, parti itu menerangkan bahawa satu-satunya cara yang boleh meluaskan kuasa ialah penyatuan semula bangsa Turk yang tinggal di Asia Tengah seperti orang Tatar, Kazakh dan Uzbek. Hal ini disebabkan oleh dua acuan budaya yang membawa kepada kelahiran ideologi Pan-Turkisme. Pertama sekali ialah Marxisme yang menyemai idea kesamarataan kepada Turki Muda: semua warga Uthmaniyah mesti sama rata, jadi semua warga mesti orang Turk dan semua daripada mereka mesti Muslim. Seterusnya ialah disebabkan oleh kesukaran untuk mempertahankan dan mengembangkan kekuasaan di Eropah, jadi mereka mengalihkan perhatian kepada bangsa Turk yang tinggal di kawasan steppe Asia Tengah sekali gus menghasilkan Pan-Turkisme yang meluas dan menjangkau dari Bosphorus hingga ke China. Halangan yang mereka lalui ialah minoriti Armenia, Kristian, Indo-Eropah dan Kurdi. Namun, minoriti Kurdi bukan satu cabaran asimilasi yang mustahil untuk diatasi kerana mereka sememangnya Muslim. Sebaliknya, orang Armenia dan Kristian menganut agama yang berbeza dan mengamalkan adat resam beratus-ratus tahun lamanya. Proses asimilasi bukan sahaja menjadi sukar tetapi kehadiran mereka telah menghalang penyatuan bangsa Turk. Jadi, mereka perlu dihapuskan.
thumb|240px|Orang Armenia berpindah dari [[Kars berikutan serangan Turki.]] Pembunuhan beramai-ramai Adana telah berlaku pada tahun 1909. Namun, gerakan Turki Muda mengambil dasar penghapusan etnik ketika datangnya peluang keemasan. Semasa Perang Dunia Pertama tercetus, Turki Muda memulakan pembersihan etnik Armenia yang disebut sebagai "Metz Yeghèrn", Jenayah Besar atau lebih dikenali sebagai Genosid Armenia. Dianggarkan dari tahun 1915 hingga 1923, sekitar 1.5 juta orang telah dibunuh atau diusir dan dibiarkan mati di Gurun Syria. Peristiwa ini merupakan kejadian genosid pertama terdahsyat pada abad ke-20. Ramai mangsa mencari perlindungan ke Republik Armenia yang muncul selepas kejayaan Armenia ke atas Turki dalam Pertempuran Sardarapat. Republik itu bertahan selama dua tahun sahaja dan ramai juga orang Armenia mencari perlindungan di Mesir, Syria, Lubnan, Israel, Iran, Eropah dan Amerika Syarikat. Selepas tamatnya peperangan, Pihak Berikat telah menghukum Turki melalui pemeteraian Perjanjian Sèvres pada 1920 dengan memberi jaminan kemerdekaan kepada Armenia serta menyerahkan wilayah-wilayah Uthmaniyah kepada Armenia. Namun, perjanjian itu ditolak oleh Gerakan Kebangsaan Turki yang diketuai oleh Jeneral Mustafa Kemal. Beliau yang menggulingkan kesultanan Uthmaniyah telah mengisytiharkan penubuhan republik sekular dan menjadikan Ankara sebagai ibu negara. Pada 24 September 1920, dengan mengambil kesempatan atas peperangan Armenia dan Azerbaijan, Turki bersama sokongan Rusia telah memulakan Perang Turki-Armenia yang berakhir dengan Perjanjian Alexandropol pada 2 Disember 1920. Perjanjian itu ditandatangani di tempat yang dikenali sebagai Gyumri pada hari ini dan ia menandakan kejayaan Turki serta pembatalan penyerahan wilayah seperti yang dibuat di Sèvres. Tidak lama kemudian pada 4 Disember, Tentera Kesebelas Soviet telah memasuki Armenia dan menduduki Yerevan sekali gus menamatkan pemerintahan Republik Armenia yang merdeka di samping memulakan pemerintahan Soviet yang berlanjutan sehingga penghujung alaf yang pertama.
Pemerintahan Soviet
thumb|240px|Wilayah [[Republik Sosialis Soviet Armenia|Soviet Armenia.]] Armenia digabungkan ke dalam Kesatuan Soviet pada 4 Mac 1922 yang merupakan sebahagian daripada Republik Sosialis Persekutuan Soviet Transcaucasia termasuklah Georgia dan Azerbaijan. Tidak lama selepas itu, Perjanjian Alexandropol telah digantikan oleh Perjanjian Kars pada 11 September 1922 di mana Turki menyerahkan pelabuhan Batumi kepada Rusia dan sebagai balasan, Turki memperoleh kota Kars, Ardahan dan Iğdır. Armenia Soviet telah memanfaatkan sistem ekonomi komunis dengan menjalani perubahan daripada ekonomi pertanian kepada ekonomi perindustrian. Pada masa itu, banyak kampung telah berkembang menjadi bandar. Pada tahun 1936, Republik Sosialis Persekutuan Soviet Transcaucasia telah dibubarkan manakala Armenia, Azerbaijan dan Georgia menjadi republik tunggal masing-masing tetapi tetap di bawah Soviet. Pada masa itu juga, Nagorno-Karabakh telah diberikan kepada Azerbaijan oleh Joseph Stalin yang kemudiannya menjadi asas kepada peperangan yang meletus pada 1990-an.
Pada 24 April 1965, ribuan orang Armenia melancarkan protes di Yerevan semasa ulang tahun ke-50 memperingati peristiwa Genosid Armenia. Mereka meminta pengiktirafan peristiwa itu daripada kerajaan tetapi tentera Soviet bertindak memasuki kota itu dan menjelaskan arahan. Untuk mengelakkan protes yang berpanjangan, Kremlin telah bersetuju untuk membina sebuah monumen bagi mengenang mangsa-mangsa terkorban akibat kekejaman ini. Pada tahun 1967, sebuah memorial telah dibina di Yerevan yang direka oleh arkitek Sashur Kalashyan. Memorial itu terdiri daripada tugu peringatan setinggi 44 meter yang melambangkan kelahiran semula semangat kebangsaan Armenia dan sebanyak 12 buah monolit disusun dalam satu bulatan melambangkan 12 wilayah hilang yang kini berada di Turki. Di pusat bulatan itu, terdapat api menyala yang kekal sebagai simbol kepada memori bagi mereka yang terkorban. Di samping itu, terdapat laluan menuju ke monumen bersama dinding memorial sepanjang 100 meter yang memaparkan nama-nama kampung di mana pembunuhan tragis berlaku.
Kemerdekaan
Pada 23 Ogos 1990, satu tahun sebelum keruntuhan Kesatuan Soviet, Armenia telah mengisytiharkan kemerdekaannya. Walau bagaimanapun, ia tidak diiktiraf sepenuhnya sehingga 21 September 1991 iaitu hari pengisytiharan Republik Armenia. Namun, pertikaian antara Armenia dan Azerbaijan terus menjadi tegang kerana perebutan wilayah Nagorno-Karabakh. Pertikaian ini telah mencetuskan peperangan antara kedua-dua negara itu. Walaupun gencatan senjata telah dipersetujui pada 1994, namun ia masih belum menyelesaikan konflik ini sepenuhnya.
Armenia mengalami kemajuan pembangunan negara yang luar biasa sejak kemerdekaannya biarpun menghadapi sekatan sempadan oleh Turki dan Azerbaijan. Sejak daripada itu, Armenia digelar "Harimau Caucasus" bersama kadar pertumbuhan digit berganda. Pembangunan negara ditaja oleh rangkaian antarabangsa diaspora Armenia yang membayar 1.5 bilion dolar Amerika pada setiap tahun dan menyumbang kepada kira-kira 20% daripada KDNK negara. Kerajaan berusaha melawan kadar kemiskinan yang masih lagi tinggi. Pihak kerajaan menggalakkan eksport negara berfokuskan kepada teknologi tinggi dan modal insan. Walaupun dalam jangka lima tahun terakhir ledakan ekonomi telah berubah ukurannya, Armenia masih lagi sebuah negara yang mengalami pertumbuhan yang kukuh hasil hubungan kerjasama yang dipelihara dengan negara-negara jiran seperti Georgia, Rusia dan Iran.
Pembahagian pentadbiran
Armenia dibahagikan kepada 10 buah wilayah, dengan ibu kota Yerevan mendapat status khas. Senarai wilayah di Armenia adalah seperti di bawah:
Gegharkunik, Gegharkunik
Gegharkunik merupakan sebuah kawasan perbandaran yang terletak di wilayah Gegharkunik, Armenia.
Monsanto (Idanha-a-Nova)
Monsanto (Idanha-a-Nova) merupakan sebuah bandar yang terletak di dalam negara Portugal.
Armenia
Demografi
Armenia memiliki anggaran jumlah penduduk sebanyak 2,951,745 pada 2018. Kelangsungan jumlah penduduk Armenia memiliki masalah, yakni pengurangan penduduk akibat peningkatan emigrasi selepas pembubaran Kesatuan Soviet. Sejak kebelakangan ini, kadar emigrasi telah menurun dan pertambahan penduduk mula jelas.
Bahasa
Bahasa Armenia ialah satu-satunya bahasa rasmi negara, dengan bahasa-bahasa utama lain ialah bahasa Rusia dan Inggeris. Bahasa Rusia masih diajar di sekolah sebagai bahasa kedua.
Bryan McFadden
thumb|Brian McFadden (2007) Brian Nicholas McFadden (lahir 12 April 1980 di Artane, Dublin, Ireland) adalah penyanyi Ireland. Ia adalah bekas anggota Westlife, sebuah pancaragam Ireland. Ia keluar pada Mac 2005 untuk menumpukan perhatiannya kepada keluarga dan kerjayanya sebagai penyanyi solo.
Westfield Burwood
thumb|298x298px|Old Westfield Burwood, pemandangan dari Burwood Park Westfield Burwood adalah pusat membeli-belah yang besar di Burwood, di Sydney, Australia. Pusat ini dibuka pada tahun 1966 dan telah dibina semula sepenuhnya pada tahun 2000.
Sejarah
Westfield Burwood pertama kali dibuka pada bulan Oktober 1966, dan merupakan salah satu pusat membeli-belah pertama di Australia. Pusat aslinya adalah separuh saiz hari ini, dan mula-mula mempunyai bioskop Hoyts di dalam pusat (kemudian ditutup pada suatu masa di tahun 1980-an). Pusat asal dibina sebahagiannya di tapak teater Hoyts Astor lama yang telah dibina semula sebagai Hoyts Burwood. Petani adalah kedai utama yang pertama menjadi anak syarikat Myer dan kemudian dinamakan semula sebagai Grace Bros. Westfield Burwood telah diubahsuai pada tahun 1972 dan sekali lagi pada tahun 1976.
Pada tahun 2000, pusat itu telah memulihkan pembangunan $ 300 juta, dan merupakan Westfield yang pertama untuk dibongkar sepenuhnya dan dibina semula. Pembangunan semula menggandakan saiz pusat asal, membenarkan lebih banyak kedai di pusat, dan mencipta Food on the Park, sebuah restoran makanan yang memanjang ke balkoni yang menghadap taman. Westfield Burwood yang baru dibuka pada 17 Ogos 2000.
Kedai Myer ditutup pada hari Sabtu, 24 Mac 2007. Kedai David Jones dibuka pada 5 Mei 2007 oleh model Megan Gale. Ia adalah kedai David Jones yang pertama untuk dibuka di Inner West Sydney, iaitu di antara Market Street dan Elizabeth Street dan Parramatta. Sebuah jabatan kosmetik baru dibina, seluruh tingkat atas telah diubahsuai dan karpet telah disampaikan dalam beberapa bahagian. Kelengkapan kedai di jabatan lain tetap sama.
Anjing pemburu
Anjing pemburu merujuk kepada kanin yang memburu untuk manusia sementara mereka melihat. Ada beberapa jenis anjing pemburu yang dikembangkan untuk pelbagai tugas.
Kebakaran liar
thumb|right|upright=2|250px|alt=Kebakaran waktu siang menelan pokok besar|Kebakaran liar di [[Montana, A.S., 6 Ogos 2000]] Kebakaran liar ialah mana-mana kebakaran tidak terkawal dalam tumbuh-tumbuhan mudah terbakar yang terjadi di kawasan desa atau belantara. Nama lain termasuklah kebakaran belukar, kebakaran semak, kebakaran hutan dan kebakaran rumput, dan boleh digunakan untuk fenomena serupa bergantung kepada jenis tumbuhan yang terbakar. Kebakaran liar berbeza dengan kebakaran lain dari segi saiznya yang besar, kepantasanya merebak daripada sumber asal, kebarangkaliannya mengubah arah tanpa dijangka, dan kebolehannya melompat luang seperti jalan, sungai dan langkau api. Kebakaran liar dicirikan mengikut punca penyalaan, sifat fizikal seperti laju penyebaran, bahan mudah terbakar yang wujud, dan kesan cuaca terhadap api.
Kebakaran liar berlaku di setiap benua kecuali Antartika.
Penyebab
250px|thumb|Kebakaran liar yang berlaku di negeri California, A.S. pada 2018. Penyebab Kebakaran hutan, antara lain:
Gelombang haba, kemarau, perubahan iklim berkitaran seperti El Niño, serta pola cuaca setempat turut boleh mepengaruhi kadar risiko dan ciri kebakaran liar secara ketara. Pengumpulan kerpasan yang berterusan secara bertahun-tahun yang disusuli tempoh pemanasan yang panjang boleh juga mengalakkan kebakaran yang jauh merebak serta berpanjangan.
Pemanasan global boleh juga menguatkan serta menambahkan kebarangkalian kemarau penyebab kebakaran liar yang dahysat dan kerap. Suatu kajian yang dilakukan pada tahun 2015 menunjukkan peningkatan risiko kebakaran di negeri California, Amerika Syarikat akibat perubahan iklim yang dijana kegiatan manusia.
Kesan
Kesan yang ditimbulkan dari kebakaran liar antara lainnya:
Kevin McDaid
Kevin McDaid (lahir 7 Mac 1984 di Nigeria) pernah menjadi ahli V, pancaragam lelaki yang berasal dari United Kingdom. Ia pernah melakukan foto bogel untuk sebuah laman web homoseksual di United Kingdom. Dalam foto tersebut, McDaid melakukan seks oral dengan seorang remaja lelaki yang tidak dikenalinya.
Pada tahun 2005, Kevin McDaid melakukan hubungan sesama jenis dengan Mark Feehily, ahli kumpulan muzik Westlife yang berasal dari Ireland. Kevin McDaid dan Mark Feehily begitu berahsia tentang kegiatan mereka.
Mereka, Mark Feehily dan Kevin McDaid dikatakan telah bertunang pada tahun 2010 melalui akaun twitter Feehily.
Hikayat Hang Tuah
Hikayat Hang Tuah ialah sebuah epik kepahlawanan yang merentasi sepanjang zaman naik turun kerajaan Empayar Melaka. Hang Tuah merupakan seorang laksamana yang terutama serta pahlawan Melayu yang taat kepada rajanya terutama semasa pemerintahan Sultan Mansur Shah di Melaka pada abad ke-15. Hikayat ini dipercayai mula ditulis sekitar 1700 (manuskrip Leiden Cod.Or.1762.) tetapi manuskrip lengkap bertarikh 1849.
Jalan cerita
Pada masa mudanya, Hang Tuah dan empat orang temannya, iaitu Hang Jebat, Hang Kasturi, Hang Lekir, serta Hang Lekiu, membunuh sekumpulan lanun dan dua orang lain yang mengamuk dan membuat kacau-bilau di dalam kampung
Mula Bertugas
Tugas Bendahara, iaitu serupa dan setara dengan tugas yang dijawat oleh penjawat jawatan Perdana Menteri dalam istilah moden) Melaka dengan jelas dapat melihat bakat mereka berlima dan melantik mereka bertugas di dalam istana. Hang Tuah diabadikan dalam Sejarah Melayu dan Hikayat Hang Tuah.
Kampung Haji Bunga
Kampung Haji Bunga merupakan sebuah kampung yang terletak di Pendang, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Hikayat Hang Tuah
Konflik
Setelah sekian beberapa ketika Hang Tuah bertugas, tidak semena-mena, Hang Tuah telah dituduh dengan niat mahu memfitnah Hang Tuah dengan tuduhan fitnah berupa menuduhnya pernah berzina dengan dayang istana Baginda Sultannya, dan suatu keputusan serta merta dibuat untuk menghukum mati laksamana yang jelas telah dizalimi itu. Bagaimanapun, hukuman mati itu tidak dilaksanakan, dan sebagai ganti, Hang Tuah pun telah dihantar untuk bersembunyi di suatu tempat yang terperinci oleh Bendahara, namun pekara ini dirahsiakan di atas sebab tertentu,
Kampung Haji Bunga
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Hikayat Hang Tuah
Konflik
Oleh itu, akan kerana kekurangannya usul periksa serta sangat mempercayai bahawa Hang Tuah telah dikenakan hukuman mati, pekara itu telahpun menjadi penyebab yang telah mendorong Hang Jebat (menurut Hikayat Hang Tuah) atau Hang Kasturi (menurut Sejarah Melayu), justeru itu oleh kerana di dalam ketidakpuasan hati akan tindakan Baginda Sultannya, kerana menyangkakan serta mempercayai bahwa empayar kesultanan melaka telah dikuasai oleh fitnah pada ketika itu, di dalam keadaan semberono ia pun melancarkan rancangan bersifat mahu menuntut bela, dan dengan sengaja serta ingin membalas dendam terhadap Baginda Sultan Mansur Shah yang telah disangkakan oleh dirinya Hang Jebat sewaktu itu yang telah sengaja bertindak melulu serta menghukum Hang Tuah, tanpa usul periksa secara menyeluruh lalu ia telahpun mencetuskan konflik diantara hang jebat dan penduduk di empayar kesultanan melaka dan selepas itu secara tidak lansung ia menjadi punca serta sebab yang telah pun menyebabkan keadaan kelam-kabut serta kacau bilau di kalangan penduduk.
Kampung Haji Bunga
Poskod
Poskod yang digunakan di Kampung Haji Bunga, Pendang, Kedah adalah 06700.
Hikayat Hang Tuah
Meneruskan Khidmat
Dan selepas konflik yang tercetus oleh kerana kehilangan kawalan diri, Hang Jebat, yang telah mencetuskan kekacauan di empayar melaka sebelum itu, dan Hang Tuah pun kembali meneruskan khidmatnya kepada Sultan dan terus melayani Melaka, setelah ketiadaan Hang Jebat. Kemudian dalam hidupnya, ketika Hang Tuah terus memajukan dirinya pada tahun-tahunnya, pahlawan itu diperintahkan oleh penguasa Melakan yang berturut-turut untuk mengadili puteri legenda bagi pihak sultan. Puteri Gunung Ledang (Puteri Gunung Ledang) dinamakan demikian kerana dia tinggal di Gunung Ledang di sempadan Melaka-Johor. Menurut legenda, Puteri bertemu dengan Hang Tuah, dan hanya bersetuju untuk menikahi sultan jika dia memenuhi senarai syarat, atau hadiah pra-pernikahan. Senarai itu merangkumi jambatan emas yang menghubungkan Melaka dengan puncak Gunung Ledang, tujuh dulang nyamuk, tujuh balang air mata dara dan semangkuk darah putera sulung sultan. Hang Tuah tahu tugas-tugas itu tidak akan dapat dipenuhi, dan dikatakan begitu terharu sehingga dia mengalahkan rajanya sehingga dia melemparkan kerisnya ke sungai dan berjanji akan kembali ke Melaka jika ia muncul kembali, yang tidak pernah dilakukannya.
Kegagalan
Dan beliau gagal dalam tugas itu, dan disebabkan beliau berasa malu akan kegagalannya menunaikan perintah Sultan dan juga, dikatakan juga bahawa dia kemudian menghilang ke udara tipis. Menurut sumber lain, Hang Tuah hidup hingga usia tua, dan jenazahnya dikatakan dikebumikan di Tanjung Kling di Melaka, di mana makamnya masih dapat dilihat hari ini; namun harus dipercayai bahawa makamnya hanyalah perwakilan namanya dan mayatnya sebenarnya dikuburkan di tempat lain. Sumber lain menyatakan bahawa, setelah kedatangan Portugis, Hang Tuah berpindah ke Singapura
Sekolah Kebangsaan Pulau Aur
Sekolah Kebangsaan Pulau Aur atau nama ringkasnya SK Pulau Aur, merupakan sebuah Sekolah kebangsaan yang terletak di Pulau Aur, dalam Daerah Mersing,.
Hikayat Hang Tuah
Menghilangkan Diri
Dan selepas itu, Hang Tuah pun telah sering sahaja dikatakan sengaja menghilangkan diri justeru itu pada pendapat cendekiawan ilmuan ilmiah sejarah melayu berpendapat bahwa berkemungkinan besar diri Hang Tuah mungkin mengalami dilema lalu ia berasa kurang senang akan kegagalannya semasa ditugaskan untuk pergi meminang puteri gunung ledang sebagaimana ia telah pun diceritakan dan juga sejak itu yang menjadi sebab yang telah pun menyebabkan mengapanya tidak kelihatan lagi, sehingga hari ini.
Aphorisms
Hang Tuah terkenal kerana pepatahnya yang berbunyi "Takkan Melayu Hilang di Dunia". Petikan itu merupakan ungkapan termasyhur untuk nasionalisme Melayu.
Animasi Malaysia
Wayang kulit merupakan salah satu contoh animasi awal. Dengan bentuk dan sendi tangan yang digerak-gerakkan, ia merupakan bentuk yang digunakan dalam animasi guntingan (cutout). Lotte Reiniger, penganimasi dari Jerman mendapat ilham untuk membuat filemnya iaitu The Adventures of Prince Achmed (1926) berasaskan wayang kulit.
Sekolah Kebangsaan Pulau Aur
Pada 2009, Sekolah Kebangsaan Pulau Aur memiliki 3 pelajar lelaki dan 11 pelajar perempuan, menjadikan jumlah keseluruhan murid seramai 14 orang. Ia mempunyai seramai 6 orang guru.2009
Animasi Malaysia
Sejarah ringkas animasi Malaysia
Animasi di Malaysia (atau dikenali sebagai #AniMY) bermula pada tahun 1946 dengan tertubuhnya Unit Filem Malaya (sekarang dikenali sebagai Filem Negara). Filem animasi pendek yang pertama ialah Hikayat Sang Kancil (Anandam Xavier, 1978) dan ditayangkan pada tahun 1983. Filem pendek yang muncul di antara tahun 1985 dan 1987 ialah: Sang Kancil & Monyet, Sang Kancil & Buaya, Gagak Yang Bijak, Arnab Yang Sombong dan Singa Yang Haloba.
Gesaan kerajaan terhadap penggunaan teknologi digital pada awal 1980-an menyaksikan penghasilan siri TV pertama, Usop Sontorian oleh sektor swasta (Kamn Ismail, 1993). Manakala filem cereka pertama, Silat Lagenda (Hassan Abd Muthalib) ditayangkan pada tahun 1998. Terkini, sebanyak 31 siri TV, 4 telefilem dan 3 filem cereka telah dibuat (beberapa daripadanya telah dijual ke negara lain).
Beberapa orang kartunis juga telah mengangkat watak mereka kepada bentuk animasi. Antaranya ialah: Lat (Kampong Boy – dibangunkan di Amerika dan dianimasikan di Filipina); Imuda (Mat Gelap, filem tempatan pertama mempunyai watak animasi); Nan (Din Teksi); dan Ujang (Usop Sontorian).
Málaga, Santander
Málaga merupakan sebuah kawasan perbandaran dan komuniti yang terletak di wilayah Santander, Colombia.
Hikayat Hang Tuah
Ringkasan
s ebagaimana, telah dilakukan menerusi beberapa, tindakan susulan bersifat sembrono telah, di lakukan oleh hang jebat sewaktu itu adalah sangat tidak berkeperluan untuk dilakukan kerana ia,
Sebagai diantara, yang bertugas dan berkhidmat sebagi pahlawan yang ulung sewaktu itu, Hang Jebat, dilihat adalah, tiada keperluan untuk bertindak di luar kawalan, namu sebaliknya ia harus menujukan suatu sikap yang ampuh dan berkaliber sebagai pahlawan seperjuangan Hang Tuah sewaktu itu dan sangat perlu serta relevan ia perlu untuk bertindak dengan wajar dan mengambil langkah untuk pergi membersihkan kejelikan fitnah rekaan telah pun menjadi punca kepada drama serta beberapa pertelingkahan dan juga konflik berkenaan pekara yang tampak kurang wajar telahpun di lakukan oleh Hang Jebat,
Justeru itulah menyebakan masalah cemburu merupakan sesuatu pekara yang bersifat tiada membawa keberhasilan melainkan kemusnahan sebagaimana ia terjadi di dalam kisah ini namun ia perlulah selaras dengan hukum kehidupan sewaktu dan semasa itu dan juga hari ini.
Rumusan
Berhubung rumusan bagaimana untuk suatu daya punca permasalahan ataupun sebagai andaian bagi pekara tersebut ialah berpunca daripada sifat cemburu serta ia adalah sangat berkait rapat dengan permasalahan ketidakstabilan kesihatan menurut sudut perspektif penilaian psikologi dan ia juga sangat jelas serta sangat ketara bahwa daya sifat tindakan susulan yang di ambil serta dipilih oleh hang jebat ketara memakan dirinya sendiri kerana ia bersifat membawa kepada pencetusan sebuah kekacauan serta kekalutan sewaktu itu,
Untuk Hang Tuah yang ketara berkeperluan bagi dirinya untuk mentaati baginda sultan oleh kerana tolak ansurnya sultan kepadanya setelahnya menemui jawapan sebenar telah menyebabkan sedikit kekesalan yang dialami oleh hampir seluruh empayar kesultanan melaka pada masa itu, dan berbalik kepada situasi diri laksamana hang tuah pada ketika itu sangat perlu serta wajar menjalankan tanggungjawabnya sebagai pertugas istana dan juga untuk baginda sultan pada masa itu,
Durningen
Durningen ialah komun di jabatan Bas-Rhin di Alsace di timur laut Perancis.
Hikayat Hang Tuah
Rumusan
Dengan menangkap hang jebat ketika itu jelas serta sangat ketara ia berkemungkinan besar dikhuatiri hilang kawalan dirinya sehingga mengamuk justeru secara tidak lansung dalam erti kata lain ia telah pun seringkali dinyatakannya sengaja derhaka kepada kesultanan serta tindakannya sedikit sebanyak telah mengusarkan serta mengugat ketenteraman penduduk di dalam empayar kesultanan melaka pada masa itu,
Di atas tindakan hang jebat telah juga mengamuk dengan sedemikian rupa sampai bergitu sekali ia telah pun juga menjadi punca sehingga dirinya sendiri menjadi penyebab yang mengakibatkan diri hang jebat terjejas lalu telahpun secara tidak lansung ia menyebabkan terjadi dan terbentuk satu ruang dan kelebihan yang menjadi titik punca asas yang relevan daripada hang tuah di dalam bertapa rasionalnya ia menjalankan tugasnya dalam menangani tindakan yang telah dipilih hang jebat dan ia telah pun ditanggani oleh hang tuah dengan menikam hang jebat sehingga dan atau telahpun menyebabkan ia menjadi penyebab kepada punca keakhirannya     saat-saat pengakhiran kehidupannya hang jebat.
Kesimpulan
Sebagai suatu kesimpulan, iaitu sewaktu saat akhir pertarungan dirinya dengan Hang Tuah, pada ketika itu telah belarutan sehingga tujuh hari sebagaimana telahpun diceritakan, dan telah pun jelas serta sangat ketara menjadikan diri hang jebat oleh kerana pernah berjasa pada sebelum terjadinya detik kehilangan kawalan dirinya namun di atas jasa khidmatnya sebagai petugas istana dan juga baginda sultan pada ketika itu dan juga diambil dari sudut permandangan penilaian nilai semangat setia kawan yang ditunjukan oleh hang jebat sehingga mendorong dirinya sehingga menjadi semberono sewaktu itu,
Oleh kerana itu, ia boleh disimpulkan, jika ia perlu dinilaikan mengikut sudut pandangan di dalam nilai konsteks persahabatan dan perkhidmatan harus dan juga sangat perlu serta wajar mempunyai daya upaya kecekapan diri yang benar-benar berkualiti,
Sebagai sebuah kesimpulan yang mampan dan proaktif dan juga inklusif seketika bertugas mahupun berkhidmat dan juga bersahabat serta bersaudara dan sebagai iktibar untuk sosialisma, dan menurut sudut pandangan, yang, mengikut konteks,
Perspektif, kehidupan para bangsa manusia pada hari ini, namun nyata segalanya bahawa sangat jelas segala yang pernah di dilakukan oleh hang jebat ialah yang telah menjadikan ia layak, untuk mendapatkan tempat dan secara tidak lansung,
Menjadi titik punca dan juga penyebab yang rasional yang telah menempatkan, nama, hang jebat, di dalam senarai, sebagai diantara, pahlawan yang ulung pada waktu dan juga masa itu, dan juga pekara dan hal-hal itu, secara tidak lansung, telah memberi suatu daya penyebab, kenapa dan mengapa, ia juga telah pun dinyatakan, sebagai yang menjadi, sebagai yang diantara, sebab serta faktor-faktor asas realistik   telah menjadikan hang jebat juga turut layak, menjadi sebagai, yang di antara, petarung-pertarung, daripada zaman silam, pernah menjadi pahlawan terulung di dalam sejarah melayu hari ini.
Simpanan Perpustakaan Negara
Perpustakaan Negara Malaysia memiliki dua naskah Hikayat Hang Tuah dengan nombor pengenalpastian MSS 1658 dan MSS 1713. Naskah-naskah tersebut berumur lebih daripada 200 tahun dan dipelihara dalam sebuah kotak bebas asid dan disimpan dalam sebuah bilik kebal yang dibina mengikut piawaian keperluan pemeliharaan.
UNESCO
Hikayat Hang Tuah turut dikemukakan oleh Malaysia sebagai Warisan Dunia untuk dimasukkan ke dalam Daftar Ingatan Dunia (Memory of the World Register) pada 2001.
Kolej Matrikulasi Perlis
Kolej Matrikulasi Perlis (KMP) ialah Kolej Matrikulasi yang tertua di Malaysia.KMP mula dibina di atas tanah seluas 75 ekar pada bulan Januari 1998 di Arau, Perlis. KMP siap dibina pada Mac 2000 dan telah beroperasi mulai 3 Julai 2000. KMP merupakan sebuah kampus yang moden dan mempunyai kelengkapan terkini selaras dengan hasrat dan cita-cita murni Falsafah Pendidikan Negara. KMP juga menawarkan kursus-kursus dalam bidang sains dan sastera ikhtisas di samping kursus-kursus elektif ke arah melahirkan pelajar yang cemerlang.